Renault Kangoo I

Renault Kangoo [] er et leisure activity vehicle fra Renault. Denne artikel omhandler den første modelgeneration, som var i produktion i årene 1997 til 2009.

Historie 
Kangoo (type KC) var efter den i efteråret 1996 introducerede Citroën Berlingo, som er og var hovedkonkurrent, det andet leisure activity vehicle og det første med én, senere to skydedøre. Da disse to modeller i et stort omfang bidrog til skabelsen af denne bilklasse, ser mange dem også som klassens grundlæggere. Kangoo havde på bagakslen torsionsaffjedring, som i dag kun sjældent finder anvendelse.

På grund af det danske afgiftssystem var Kangoo allerede ved introduktionen et godt bud (og i starten næsten alene i dette nichemarked) på en rummelig og praktisk fempersoners minivan med et stort bagagerum.

I starten fandtes Kangoo med to forskellige motorer: 1,2 liter benzin med 58 hk og 1,4 liter benzin med 75 hk. Stort set hele salget faldt på 1,4, da 1,2-versionen er umådeligt brystsvag. I 2002 kom der en 1,6 16V-motor med 95 hk og et større drejningsmoment på 148 Nm (mod 114 Nm i 1,4). Samtidig kom der en dieselversion 1,5 dCi med 82 hk og 185 Nm, som dog grundet prisen aldrig slog an i Danmark.

Teknisk set var første generation af Kangoo baseret på minibilen Renault Clio II. Modellen blev fremstillet mellem oktober 1997 og december 2007, og blev i løbet af sin levetid modificeret tre gange:

I sommeren 1999 tilkom til modelåret 2000 diverse detailmodifikationer såsom en skydedør i venstre side, sideairbags foran, Isofix-beslag, et nyt kombiinstrument og mulighed for automatgear i forbindelse med 1,4-motoren.

I foråret 2003 kom Kangoo i en faceliftet udgave kaldet Phase II, hvis frontpartis design var rettet mod de andre, dengang aktuelle Renault-modeller.

Et yderligere mindre facelift (Phase III) fandt sted i oktober 2005.

Personbilsudgaven fandtes i flere forskellige udstyrsvarianter, som f.eks. Authentique, Expression, Privilège og Edition Campus samt RT, RXE og RTE. Sidstnævnte var den billigste version. Der fandtes også forskellige specialudgaver med navne som Tahiti, for you, Montana, Oasis, Pampa, Ice, Alizé etc.

I slutningen af 2007 blev produktionen af Kangoo I flyttet fra Maubeuge til Marokko. Samtidig blev modelprogrammet indskrænket til to versioner, Kangoo Edition Campus 1,2 16V 75 med benzinmotor og Kangoo Edition 1,5 dCi 70 med dieselmotor. Flytningen af produktionen til Marokko var dog teknisk set så besværlig, at den endegyldigt blev afsluttet i slutningen af 2009, 12 år efter modellens oprindelige introduktion.

I dag produceres første generation af Kangoo i det nordlige Afrika af SOMACA samt i Brasilien af Renault do Brasil. I Nordafrika sælges modellen sideløbende med den aktuelle generation, som der hedder Kangoo Evolution.

Nissan Kubistar 
Kangoo blev i varebilsudgaven mellem august 2003 og januar 2009 også solgt gennem Nissans forhandlernet under navnet Nissan Kubistar som efterfølger for Nissan Vanette, dog ikke i Danmark.

I modsætning til Kangoo fandtes Kubistar kun som varebil, og med tre benzin- og dieselmotorer.

Hvor Renault Kangoo i januar 2008 kom i en ny udgave, fortsatte Nissan Kubistar uændret frem til starten af 2009, hvorefter den blev afløst af den af Nissan selv udviklede model Nissan NV200.

Tekniske data

Benzinmotorer

Dieselmotorer

Specialmodeller

Kangoo Electri' Cité 
Renault Kangoo Electri' Cité, som kun blev markedsført i Frankrig, blev drevet rent elektrisk af nikkel-cadmium-akkumulatorer (NiCd) fra Saft i kombination med en 25 kW (34 hk) stærk elektromotor, som trak på forhjulene. Modellen kunne køre op til  og havde en rækkevidde på 80 til 100 km. Strømforbruget lå på ca. 25 kWh pr. 100 km. Modellen havde indbygget en ladeapparat til 230 V/50 Hz, som kunne skifte mellem 2,2 kW (10A-sikring eller 3,5 kW (16A-sikring).

Kangoo Elect'road RE 
Kangoo Elect'road RE (RE står for Range Extender) blev ligeledes udelukkende solgt i Frankrig, og var en serielhybrid med NiCd-akkumulatorer fra Saft i kombination med en 25 kW (34 hk)-elektromotor og forhjulstræk. Modellen kunne køre op til  og havde en rækkevidde på 80 til 100 km. Strømforbruget lå på ca. 25 kWh pr. 100 km. Generatoren blev drevet af en tocylindret benzinmotor med en effekt på 16 kW (22 hk), som efter behov kunne lade kørebatteriet op. Med en tankpåfyldning på 11 liter benzin kunne rækkevidden øges til 200 km. Denne bil er en af de meget få Plug-in-hybrids, hvis køreakkumulatorer, også kaldet traktionsakkumulatorer, kunne lades op med strøm fra en stikkontakt.

I mellemtiden blev der med Cleanova II udviklet en væsentligt forbedret Plug-in-hybridbil. Denne var blandt andet udstillet på Ever Monaco 2007 og kunne prøvekøres af besøgende fagfolk. En 60 kW (82 hk)-elektromotor og en 40 kW (55 hk) stærk tocylindret firetaktsbenzinmotor på 750 cm³ til enhver blanding af ethanol og benzin (fra firmaet Weber Motor) dannede en helt nyudviklet drivlinje, som med to elektronisk styrede koblinger kunne forene en serielhybriddrift ved hastigheder under  og en parallelhybriddrift ved hastigheder over  i én drivlinje. En lithium-jern-fosfat-akkumulator med en kapacitet på 24 kWh øgede ikke kun bilens rækkevidde, men reducerede også brændstofforbruget som følge af den bedre virkningsgrad. Normforbruget var ved bykørsel 14,4 kWh/100 km og ved landevejskørsel 19,6 kWh/100 km.

Kangoo 4×4 
Kangoo fandtes mellem slutningen af 2001 og midten af 2007 også i en 4×4-version med permanent firehjulstræk, både med benzin- og dieselmotor.

Sikkerhed 
Kangoo I blev i 2003 kollisionstestet af Euro NCAP med et resultat på fire stjerner ud af fem mulige.

Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Kangoo I klassificeret som følger:
 2013: Mindst 20% dårligere end middelbilen
 2015: Som middelbilen

Noter

Litteratur 
 Automobil Revue. Katalog 2000, 2003, 2004 og 2006 (på tysk og fransk).

Eksterne henvisninger 

 

1
LAV'er
Forhjulstrukne biler
Biler introduceret i 1997
Biler fra 1990'erne
Biler fra 2000'erne